
Bihoreanul Dr. Gheorghe Crișan în 
evenimentele din anii 1918-1919 


Gheorghe Crişan a fost fără în- 
doială una din luminoasele figuri ale 
tinerei generaţii de la 1918, cu rol 
de seamă în evenimentele care au 
încoronat visul de veacuri al neamu- 
lui nostru: Unirea Transilvaniei cu 
România. Plin de avint şi curaj, 
faprele sale din acele zile fierbinţi, 
l-au aşezat în rîndul celor aleși, fapt 
care ne-a îndemnat acum, la a 
nirea a 60 de ani de la marele eve- 
niment, să evocăm memoria, din fap- 
icle de atunci, care se leagă în mare 
măsură şi de numele lui. 


S-a născut la Beiuş, la 24 noiem- 
brie 1888 unde a urmat şcoala pri- 
mară. Liceul l-a făcut şi la Beiuș şi 
la Bistriţa unde a învăţat limba ger- 
mană. Facultatea de Drept a făcut-o 
la Budapesta unde și-a luat şi docto- 
rawul. A mai studiat apoi la Viena 
şi Paris. La terminarea studiilor cu- 
noștea foarte bine pe lingă germană, 
limba franceză și engleză. Așa se face 
că Gheorghe Crișan a fost prezent 
nu numai în acţiunile interne ale 
neamului impuse de împrejurări, ci 
şi în problemele mari, externe. 


Tatăl său Ilarie Crişan, fiu de preot 
din “Răpsig, jud. Arad, a fost unul 
din cei mai cu vază meseriaşi din 
Beiuş. În 1918 a participat, ca dele- 
ga al Beiușului, la istorica Adunare 
de la Alba Iulia. Mama lui, fiică de 
învățător, Elena, a fost sora învă- 
țatului Augustin Boţioc din Beiuș. 
Prin familia Boţioc Gh. Crişan a 
intrat în legături de rudenie cu fami- 
lia lui Alexa Boţioc de la Arad, a 
profesorului Șandru de la Preparan- 
die, cu familia lui M. Velici de la 
Chișinău etc. Aşa se face că termi- 
nîndu-şi studiile, Gheorghe Crişan se 
stabilește la Arad, pe atunci, cel mai 
important centru al vieţii noastre cul- 
urale și politice din acest părți. Aici 
el i-a cunoscut, urmîndu-le pilda în 
lupta pentru neam, pe Ștefan Cicio- 
Pop, Dr. loan Suciu, Vasile Goldiș, 
încadrîndu-se în activitatea Partidu- 
lui Naţional Român cu elanul celor 
30 de ani ciţi îi avea pe atunci. 

În 1913 își deschide cancelaria 
avocaţială la Arad. Fiind cunoscut 
ca un bun jurist şi om plin de curaj, 
i s-a încredințat, în cadrul Partidului 
Naţional Român, şi misiunea de a 
conduce ca redactor „Tribuna“ şi 


„Românul“, ziare cu rost atit de mare 
în viața românilor din părţile acestea. 
S-a distins ca ziarist. De alfel aici 
l-a avut ca dascăl în ale scrisului pe 
Roman Ciorogaru, viitorul episcop de 
Oradea, apoi, pe Dr. Aurel Lazar 
de la Oradea ș.a. 


În vremea în care Gheorghe Crişan 
se stabileşte definitiv la Arad, con- 
tinuă activitatea reacționară de dez- 
naționalizare a poporului român 
din Transilvania. Împotriva  aces- 
tei acţiuni conducătorii românilor 
au trebuit să-şi mobilizeze forțele în 
apărare. Şi Gheorghe Crișan a fost 
un luptător neobosit, atît prin scris, 
cît şi prin deplasările în mijlocul 
poporului. 


N-a luat parte la primul război 
mondial, dar rămînînd acasă, în cali- 
tate de avocat, ia apărarea românilor 
vaduși pe banca acuzaților pentru 
„trădare de patrie“ şi penru agitaţie 
împotriva statului austro-ungar. 


Cînd în 24 septembrie 1918 Parui- 
dul Naţional Român hotărăște relua- 
rea activităţii politice întreruptă în 
timpul totul, Gheorghe Crişan 
îşi face simțită și el din nou pre- 
zenţa în mijlocul frămîntărilor pen- 
uru apărarea cauzei naţionale. 

Astfel, participă în 12 octombrie 
1918 la istorica ședință a Comitetu- 
lui Executiv al Partidului Naţional 
Român ţinută la Oradea în casa lui 
Aurel Lazar, apoi la tratativele cu 
Consiliul Naţional Maghiar, care au 
avut loc la Arad la 13 noiembrie 
1918, în vederea reglementării situa- 
ției Transilvaniei, îndeplinind funcţia 
de secretar, un post de mare răspun- 
dere. 


Un act de mare valoare politică 
şi istorică este Manifestul Marelui 
Sfat al Națiunii Române din Unga- 
ria şi Transilvania, din 18 noiembrie 
1918, adresat popoarelor lumii. Actul 
este semnat în numele Marelui Sfat 
al Națiunii Române din Ungaria şi 
Transilvania de Dr. Ştefan Cicio-Pop, 
ca preşedinte şi Dr. Gheorghe Crişan, 
ca secretar. În acest act, se afirmă 
că națiunea română care prin fiinţa 
sa însăşi este „întruparea democraţiei 
celei mai desăvirşite“ nu doreşte să 
stăpînească asupra altor neamuri, ci 
este gata a asigura tuturor cetăţe- 


nilor aflărori pe teritoriul său egali- 
tatea condiţiilor de viață şi libertatea 
naţională deplină. Sigur că la redac- 
tarea acestui act a contribuit şi Dr. 
Gh. Crişan care-l semnează în cali- 
tate de secretar al Marelui Sfat. 

Între timp are loc convocarea Marii 
Adunări Naţionale data de 1 de- 
cembrie 1918 la Alba Iulia. Suilarea 
românească din Transilvania este che- 
mată să decidă asupra sorții sale prin 
actul datat în 7/20 noiembrie şi sem- 
nat de Ştefan Cicio-Pop ca președinte 
şi Gh. Crişan ca secretar. 


Hotărirea istorică de unire a ro- 
mânilor transilvăneni cu România, 
care urma să fie adoptată la Alba 
lulia, a fost adusă la cunoştinţa gu- 
vernului român, aflat pe atunci la 
Iaşi, de o delegație din care a făcut 
parte şi avocatul Gh. Crişan. 


La Adunarea de la Alba Iulia a 
participat şi Gheorghe Crişan. Dato- 
rită calităților sale, atașamentului 
total față de cauza naţională, a cu- 
noștințelor sale juridice și de istorie 
a poporului român, Dr. Gh. Crișan 
a fost designat să facă parte din dele- 
gaţia română la Conferinţa de Pace 
de la Paris. Apoi a mai fost trimis 
la Londra ca să spulbere mașinaţiu- 
nile  răuvoitorilor poporului nostru 
precum şi în America, unde avea să-i 
mobilizeze pe miile de emigranţi ro- 
mâni în apărarea intereselor naţio- 
nale, ale fraţilor lor din ţară. De 
toate aceste sarcini s-a achitat în 
mod demn şi cu pricepere. Revenit 
în ţară, a îndeplinit funcţii de înaltă 
răspundere. 

Dr. Gheorghe Crişan a murit în 
plină putere de muncă la 24 iunie 
1935, fiind înmormîntat la Beiuş cu 
30 de preoţi avînd în frunte pe arhie- 
reul Dr. Andrei Mager, care l-a nu- 
mit „fiul Beiuşului, falnicul stejar al 
Bihorului“. 


L-am cunoscut pe Gheorghe Crişan 
destul de bine. l-am apreciat firea 
deschisă şi interesul ce-l depunea pen- 
tru binele public. Și sînt convins că 
dacă trăia, s-ar fi dăruit cu aceeaşi 
dragoste şi ataşament cauzei întregu- 
lui popor în construirea vieţii noi 
din Patria noastră socialistă. Pentru 
că şi-a dorit atit de mult să-și vadă 
neamul pe culmi de bunăstare şi progres. 


Prof. Titus Roșu 


MĂRTURII INEDITE 


Participanți la lupta pentru libertate și unitate naţională: 
Nicolae Droc-Barcianu 


Răşinăreanul Nicolae Droc-Barcianu 
(1846—1920), după terminarea cursu- 
lui şcolii confesionale din comuna 
natală, a trecut dincolo de Carpaţi, 
unde a studiat la Şcoala de la Stîntu 
Sava și la Facultatea de drept din 


luat parte la războiul pentru inde- 
pendență din 1877—1878. Pentru 
faprele-i de arme, el a fost decorat 
cu medaliile „Trecerea Dunării“ şi 
„Apărătorii independenţei“, şi cu 
ordinul „Steaua României“. 


Hora unirii în piața din Rupea, în preziua Adunării de la Alba Iulia. 


Bucureşti. La încheierea studiilor su- 
perioare, tînărul absolvent a ocupat 
funcția de profesor și apoi director 
la Liceul „Ion Maiorescu“ din Giur- 
giu. Concomitent face și studii mili- 
tare, fiind avansat la gradul de sub- 
locotenent în rezervă. În primăvara 
anului 1877 este mobilizat la Regi- 
mentul 3 călărași, unitate cu care a 


În anii primului război mondial, 
deşi pensionat, activează neobosit 
pentru libertatea şi unitatea naţio- 
nală. Dorind să fie de faţă la Marea 
Adunare Naţională de la Alba Iulia, 
forumul românilor ardeleni, care va 
consfinți unirea Transilvaniei cu 
Țara, profesorul Nicolae Droc-Bar- 


cianu a pornit la drum spre vechiul 
Apulum. 


Cu acel prilej, militantul răşină- 
rean a făcut o serie de consemnări, 
din care dăm publicității episodul 
referitor la adunarea cea mare de la 
1 decembrie 1918, intitulat: 


„Idealul naţional înfăptuit.“ 


„La sfîrșitul lunii noiembrie 1918 
— serie el — cînd delegații oficiali 
şi neoficiali ai românilor ardeleni se 
îndreptau spre Alba Iulia, pentru a 
lua parte la Marea Adunare Naţio- 
nală, organul politic reprezentativ 
chemat să dea curs dorinţei neclintite 
de unire a Transilvaniei cu România, 
m-am pregătit şi eu de drum, cu 
gindul să fiu de faţă la împlinirea 
visului  multisecular al poporului 
nostru. 


Deși împlinisem virsta de 72 de 
ani, socoteam că este de datoria mea, 
ca fiu al Ardealului şi combatant în 
lupta pentru libertatea și unitatea 
naţională, să iau parte la adunarea 
cea mare de la 1 decembrie 1918. 
Astfel, după cinci decenii de cind 
mă stabilisem în ţară, la Giurgiu, 
aveam să revăd pămîntul scump al 
Transilvaniei şi locurile natale de la 
Răşinari. 

Cînd trenul cu care călătoream a 
intrat pe teritoriul ardelean, gările 
şi satele erau în plină sărbătoare. 
Mulțimea locuitorilor, cu steaguri și 
panglici tricolore, cînta şi chiuia, 


Contribuția preoțimii din județul Alba la 
înfăptuirea Unirii de la 1 Decembrie 1918 


În pragul izbucnirii războiului de 
la 1914 preoțimea se afla, ca şi în 
ale împrejurări, alături de popor, spri- 
jinind lupta sa pentru libertate și 
unitate. Suspicionat ca tagmă, înscrisă 
pe lista neagră, în principiu fiecare 
preot era pasibil de pedeapsă cu tem- 
nița, deoarece fiecare preot era con- 
siderat duşman al acelui himeric 
„regnum unius linguae“. Sorocul ne- 
fast s-a şi declanşat în anul 1916, 
prin intrarea României în război, 
cînd preoțimea română din Ardeal 
a trebuit să-şi dea contribuţia ei de 
suferințe și jertfe. 

Din judeţul Alba amintim pe cei 35 
de preoţi, al căror nume socotim că 
este vrednic de a fi cunoscute de 
urmaşi. În ordinea alfabetică a sa- 
telor, iată această listă de onoare: 
1. Abrud-Sat: Iosif Gomboş; 2. Aiu- 
dul de Sus: Nicolae Marcu; 3. Alba 
Iulia: prot. lon Ieculescu; 4. Al- 
maşul Mare: Emil Petran; 5. Berghin: 
Nicolae Hăprian; 6, Bucerdea: Ion 
Popa; 7. Buia: Ion Hulea; 8. Ce- 
tea: lon Friîncu; 9. Daia: lon Pop; 
10. Fărău: Teodor Sasu; 11. Fe- 
neş: Iosif Magda; 12. Galuu: Iosif 
Șerban: 13. Geoagiu de Sus: Sofro- 
nie Pop; 14. Henig: Nicolae Mun- 
teanu; 15: Lupşa: Andrei Candrea 
şi Vasile Span; 16. Măgina: Candin 
Suciu; 17. Meteş: Ion Ursa; 18. 
Mogoş: Ion Coc; 19. Păuca: Patri- 
ciu Marcu; 20. Poiana Ampoi: Băe- 
şan Alexandru; 21. Presaca: Ştefan 
Nicolae; 22. Roşia: Trandafir Sco- 


robeț; 23. Sinbenedic: loan 'Todo- 
ran; 24. Sebeş: protopopii Sergiu 
Medean şi lon Simu; 25. Sîncel: 


Vasile Smigelschi; 26. Sohodol: De- 
metrius Goia; 27. Stremț: lon Nea- 
goe; 28. Totoi: Ion Bogdan; 29. 
Tău: Ană. Pavel; 30. Valea Bul- 
zului: Ion Fodorean; 31. Valea Găl- 
zii: Izidor Vandor; 32. Vinţul de 
Jos: Ion Sara; 33. Zlama: Emanoil 
Beşa. 


După eliberarea din temnițe şi 
lagăre de concentrare, aceşti preoți 
s-au reîntors la activitatea lor în- 
treruptă, de păstorire duhovnicească 
şi ridicarea moralului, atunci cînd 
în vara anului 1918 semnele bune, 
prevestitoare ale eliberării, se înmul- 
țeau. Preoţimea, care a pătimit, a 
fost aceea care, în lumea satelor, 
a aprins luminiţele nădejdilor. În 
multe cazuri, încă înainte de cuvin- 
tul de ordine venit de sus — de 
acord cu credincioșii — preoţii 


au procedat la înființarea consiliilor 
şi gărzilor naţionale, au împărțit 
larifundiile feudalilor, au bătătorit 
căile spre alte şi alte sate, de unde 
reveneau cu adeziunile scrise la Uni- 
rea cu România, visul cel mare care 
s-a împlinit la 1 decembrie 1918. 
Cit de fructuoasă a fost această sa- 
cră osteneală depusă de preoțimea 
din judeţul nostru, o demonstrează 
cei 63 de preoți preşedinţi de con- 
silii naţionale din 84 cîte ne sînt 
cunoscute, Pe lingă cei care fuseseră 
sechestraţi temporar de stăpînirea de 
atunci, au fost aleşi ca preşedinţi: 
F. Botian, I. Totoianu, N. Crețiu, 
E. Magda, 1. Circă, C. Burdea, N. 
Dumitrean, Marcu Borza, Meteş Ște- 
fan, V. Bărluţiu, frații Haţegan, 
I. Frîncu, Bogian, Z. Mihălțan, Vic- 
tor Aron şi alţii, care cu toții au 
alergat cu nespusă bucurie pe dru- 
murile care duceau spre inima şi 
mintea mulțimii românești. Viaţa sa- 
telor româneşti se pregătea febril, 
sub conducerea preoţilor — de 
a participa la marea adunare na- 
țională de la 1 decembrie 1918 la 
Alba Iulia. În componența delega- 
ților care aveau menirea să dezbată 
şi să decreteze Unirea, figurau 152 de 
clerici: arhierei, vicari, protopopi şi 
delegaţi ai consistoarelor, plus preo- 
țimea aleasă şi Circumscripţiile elec- 
torale. Obştea românească din Tran- 
silvania și-a manifestat generos re- 
cunoştinţa față de rolul împlinit de 
slujitorii Bisericii în greaua și secu- 
lara luptă naţională, Doi arhierei 
au fost aleşi vicepreşedinţi ai marii 
adunări —  secondind pe Badea 
Gheorghe Pop din Băseşti, iar sar- 
cina simbolică de a împărtăşi celor 
peste o sută de mii români întru- 
niți pe Platoul Romanilor decretarea 
Unirii, a fost încredințată episcopilor 
Cristea şi Hossu. 

Însuflețirea unanimă cu care s-a 
votat Unirea Transilvaniei cu Ro- 
mânia, este în primul rînd şi fără 
umbră de îndoială, meritul maselor 
populare ale naţiunii. Dar în aceas- 
tă manifestare, care a decurs într-o 
ținută de mare şi nepătată demnitate, 
putem afirma că şi generaţiile de 
preoţi și călugări români, care s-au 
perindat în cursul secolelor, au con- 
vribuit substanţial cu osîrdie îndelun- 
gată, la înfăptuirea acestui mare act 
din istoria contemporană a Româ- 
niei întregite. 


Eugen Hulea 


manifestindu-și bucuria pentru vremu- 
riie de răscruce naţională pe care le 
trăia. Cu toţii aveau același gind, 
rostit cu nespusă satisfacţie: unirea 


Nicolae Droc-Barcianu. 


cu ţara-mamă. Ajuns la Alba Iulia, 
în dimineața zilei de 1 decembrie 
1918, am văzur o mare nesfirşită de 
oameni. După portul sărbătoresc i-am 


recunoscut pe moţi — urmaşii lui 
Avram lancu, pe sălăjeni — stră- 
nepoţii lui Simion Bărnuţiu, pe săt- 
mărenii vajnicului dr. Vasile Lucaciu. 
Urmînd mulțimea delegaților, paşii 
m-au condus pe Cimpul lui Horea, 
unde, spre marea-mi bucurie, am în- 
tilnit grupul de sibieni, între care se 
aflau căpitanul Nicolae Ciuceanu şi 
Eremia Dancăşiu, consăteni şi tovarăşi 
de arme în războiul pentru indepen- 
dență, de la 1877—1878. 


După citeva ceasuri de aşteptare 
într-o atmosferă de fierbinte mani- 
festare a dorinței de împlinire a 
idealului naţional, în mijlocul nostru 
au venit delegații Marii Adunări Na- 
ionale. Cu deosebită satisfacție am 
ascultat cuvîntul celor de la tribună 
şi Hotăririle adoptate de forul ofi- 
cial. Contopindu-mă cu cei peste o 
sută de mii de români ardeleni, cu 
nesfirșite urale și lacrimi de bucurie 
am primit hotărîrea privind unirea 
Transilvaniei cu patria-mamă. 

Cu inima fremătind de emoție, 
acolo pe Cimpul lui Horea, mi-am 
zis: lată idealul naţional îmfăptuir! 
De acum sintem liberi şi întruniți 
toți fraţii într-un singur stat.“ 


Giurgiu, ianuarie 1919. 
Prof. Petru 1. Dan 

Clujul în miezul frămîntărilor... 


(Continuare din pag. a 7-a) 


reprezinte națiunea română, și cere 
pe seama acesteia drepturile nestră- 
mutate și de neînstrăinat la viaţa na- 
țională deplină. Această încheiere a 
fost citită în parlamentul de la Buda- 
pesta, la data de 18 octombrie 1918. 
Ea a avut un ecou puternic în în- 
vreaga Transilvanie, fiind considerată 
începutul acțiunilor de amploare în 
vederea autodeterminării la care aderă 
românii ardeleni. La 29 octombrie 
1918, se constituie Consiliul Naţional 
Român, cu sediul la Arad. 


La Cluj, înființarea Consiliului 
Naţional — recte a Senatului — s-a 
făcut la 2 noiembrie 1918. 


În sala băncii „Economul“ au ţinut 
cuvîntări Amos Frîncu şi Emil Haţie- 
ganu,  procedîndu-se la înființarea 
Consiliului Naţional din Cluj. Cei 
doi vorbitori au fost aleşi la condu- 
cerea Consiliului şi s-a hotărir insti- 
wirea administraţiei româneşti în 
oraș şi județ. S-a adoptat şi 0 rezo- 
luţie care cuprindea în7 puncte prin- 
cipiile politice care urmau să stea la 
baza activităţii Consiliului. În ea se 
exprima hotărirea românilor de a-și 
croi „singuri soarta și rezervă exclu- 
siv adunării naţionale suverane hotă- 
rîrea asupra aşezării Viitoare de stat 
a întregului popor român“. Senatul 
dă un manifest, în care sînt cuprinse 
revendicările româneşti, între care în- 
ființarea gărzilor naţionale sub dra- 
pel tricolor și comanda în limba ro- 
mână. În cuprinsul manifestului se 
vorbeşte și despre pacea cu naţiona- 
lităşile din Ardeal. S-a ajuns chiar la 
o înțelegere cu Consiliul Naţional 
Maghiar, care se înființase în oraș și 
recunoscuse românilor dreptul de a 
se organiza şi a înființa garda naţio- 
nală. 


Trebuie să menţionăm bogata acti- 
vitate a Senatului din Cluj, pe linie 
organizatorică. Astfel, a organizat 
gărzile naţionale din județele Cluj, 
Bistriţa-Năsăud, în Munţii Apuseni şi 
în Nordul Ardealului. Pentru a veni 
în ajutorul unităţilor militare române 
din oraş, Senatul Naţional Român 
din Cluj a trimis, la 12 noiembrie 
1918, pe locotenentul Octavian Simu- 
Simonify la Praga pentru a aduce în 
oraş unităţile militare formate din 
români în capitala Cehiei. Erau multe 


de făcut. 


Luptătorul Amos  Frîncu stăruia 
pentru recunoașterea autorităţii „Se- 
natului“ din Cluj asupra întregii 
Transilvanii. Ceea ce n-a fost posi- 
bil, fiindcă se impunea o unitate C 
acțiune a Consiliului Naţional Român 
din Arad, căruia îi revenea rolul co- 
ordonării întregii activităţi pe linia 
pregătirii actului Unirii. Drept ur- 
mare „Senatul“ din Cluj s-a reorga- 
nizat sub numele de Consiliul naţio- 
nal român din oraşul Cluj şi. județ, 
fiind ales preşedinte Emil Haţieganu; 
el era subordonat Consiliului Naţio- 
nal Central din Arad. 


În a doua parte a lunii noiembrie 
a anului 1918, Consiliul naţional ro- 
mân din Cluj întreprinde acţiuni în 
vederea pregătirii Adunării Naţionale 
de la Alba Iulia. Au loc adunări 
electorale la Cluj, se ţin întruniri, în 
cadrul cărora vorbitori înflăcăraţi cer 
înfăptuirea fără întîrziere a Unirii 
Transilvaniei cu țara mamă. La 27 
noiembrie, universitarii ciuj:ni aleg în 

ersoana lui Emil A. Dandea, student 
în medicină, şi Virgil Marian, student 
în drepr, delegaţii care să-i reprezinte 
la Alba Iulia. Alături de ei, Clujul 


a fost reprezentat de preotul Dr. Ni- 
codim Cristea, preotul Dr. Elie Dăia- 
nu, Sidonie Boca, Petru Barițiu, Dr. 
Amos Frincu, Pavel Albu și alţii. Lor 
li s-au alăturat mii de muncitori, 
preoţi, țărani... etc. Teţi au avut 
şi aprobat actul epocal al unirii Tran- 
silvaniei cu România. 


La intrarea armatei române în 
Cluj, istoricul oraş avea o singură 
publicaţie românească, cu titlul „Clu- 
jul“, organ al Consiliului Naţional 
Român din Cluj şi comitatul Cojocna, 
redactată de preotul ortodox Dr. Ni- 
codim Cristea, cu concursul lui Emil 
Isac. Cu acest prilej, „Clujul“ a apă- 
rut în haină de sărbătoare, a lost 
tipărit un „număr ocazional“, în care 
ostașii eliberatori au fost întimpinaţi 
cu salutul românesc tradițional: „Bine 
aţi venit.“ 

La scurtă! vreme după intrarea 
armatei române în Cluj, publicaţia 
„Clujul“ şi-a încetat apariţia, luindu-i 
locul „Glasul Ardealului“, redactat 
întîi de Valentin Drăgan şi apoi de 
Carol 1. Schoţel, ca organ al ace- 
luiaşi Consiliu. Chemarea lui era să 
mobilizeze pe toţi intelectualii din 
une în aplicare hotă- 


oraş, spre a i 
ririle la Alba Iulia şi a da viaţă 
instituţiilor culturale româneşti de 


care avea nevoie capitala Ardealului. 


La 21 septembrie 1919, „Glasul 
Ardealului“ se va reorganiza, pe co- 
perta lui apărind ca întemeietor. Dr. 
Emil Haţieganu, ca director Dr. loan 
Giurgiu, iar ca redactor responsabil 
poetul Iustin Ilieşiu. 


În ciuda opoziţiei unor elemente 
retrograde, presa maghiară din oraș 
a relatat cu minuţiozitate şi exacti- 
tate desfăşurarea evenimentelor, atră- 
gînd atenţia cititorilor că este dato- 
ria lor de-a întîmpina schimbările în 
linişte şi cu încredere în declaraţiile 
conducătorilor români. 


Aportul Clujului la înfăptuirea 
idealului de veacuri, a unirii Tran- 
silvaniei cu Ţara, este impresionant. 
De aici s-a dat semnalul multor ac- 
țiuni mari puse în slujba acestei idei 
mărețe. Sulletul românesc a vibrat 
puternic întotdeauna aici, E adevărat 
că a şi sîngerat, dar n-a putut fi 
ferecat în lanţuri niciodată. Un oraş 
— asemenea Clujului —  fiinţează 
prin cei ce vieţuiesc în prezent între 
zidurile lui, dar şi prin prezența ce- 
lor dispăruţi, care au realizat în gînd, 
în năzuință, dar mai ales în faptă, 
un vis de veacuri, ca fraţii să fie 
împreună. Clujul are o bogată frescă 
de luptători ce s-au înfrățit muceni- 
ceşte cu glia, pentru libertatea şi in- 


dependența neamului românesc. i 
evocăm cu pietate — la acest popas 
aniversar. 


Astăzi municipiul Cluj-Napoca 1ră- 
iește patosul înnoirii lor pe toate pla- 
nurile. Centru cultural, cu tradiție 
străveche, orașul adăposteşte mai 
multe instituţii de învățămint supe- 
rior unde învaţă zeci de mii de tineri 
români, maghiari, germani şi de alte 
naționalități şi alături de ei mulți 
studenți din diferite părţi ale lumii. 
Prezența noului pe plan economic, 
social, urbanistic poate fi remarcată 


la tot pasul în orașul de pe malurile 
Someşului. Abia în zilele noastre 
aspiraţiile spre unitate, independenţă 


şi dezvoltare socială multilaterală pen- 
tru care au luptat înaintașii noștri 1Și 
găsesc împlinirea lor firească. 


Aradul în lupta pentru libertatea şi unitatea naţională, ,, 


cu instituţii şi aşezăminte, unele pa- 
tronate şi întemeiate de Biserică, al- 
tele sprijinite de ea, mai ales în 
vremea arhipăstoririi marelui episcop, 
creator de epocă la Arad, care a 
fost loan Meţianu (1875—1899). În- 
tre acestea se cuvine să amintim rod- 
nica activitate a Asociaţiei naţionale 
arădene pentru cultura şi conversa- 
vea poporului român (1862—1918), 
sprijinită de episcopul Procopie Iva-- 
cicovici, de Miron Romanul, loan 
Raţiu şi de tot ce avea mai bun şi 
mai ales poporul român din aceste 
părți. Ideea înființării ei se lansa 
incă în 1852 dar fără succes. În- 
tr-un raport al comisarului guvernial 
din Arad, loan Atrzel, acesta spunea 
că el consideră oportună ci dimpo- 
vivă ar fi chiar periculos să se 
creeze o asociaţie prin care s-ar asi- 
gura conducătorilor de trei milioane 
gura conducătorilor locali români „0 
influiență aşa de mare asupra unei 
populaţii de trei milioane... fiind 
că cei ce urmăresc cu băgare de sea- 
mă mişcările românilor de aici pe 
drept por bănui că ei sint în legă- 
tură cu Avram Iancu şi cu cei din 
Țara Românească și Moldova pentru 
înfiinţarea din nou a unei țări Da- 
co-Române. La înfăptuirea acesteia 
ce ar putea acorda o ocazie şi un 
îndemn mai bun decît o astfel de 
întrunire în masă a mulţimii par- 
ticipante din tot imperiul dar încă 
poate şi din alte țări“. Astfel, aso- 
ciația arădeană ce avea să fuzioneze 
mai tirziu cu Astra sibiană pentru 
luminarea poporului român din toată 
monarhia, avea să mai aştepte zece 
ani pină să ia ființă. Rolul acestei 
Asociaţii în promovarea luptei na- 
ționale a fost enorm de mare. Ac- 
țiunea ei  binefăcătoare pătrundea 
pină în cele mai îndepărtate sate 
locuite de români, „În anii 1869—70 
Asociaţia avea 88 de cercuri... iar 
adunările ei erau adevărate sărbă- 
tori naţionale ce trezeau interes şi 
speranță într-un viitor mai bun“. În 
1865, cu un an înainte de întemeie- 
rea Academiei Române, Asociaţia 
arădeană milita pentru unitatea lim- 
bii române şi pentru ortografia fo- 
netică, 

Un rol important în lupta pentru 
unitatea spirituală a poporului ro- 
mân l-a jucat tineretul de la cele 
două institute româneşi din Arad 
care în 1867—68 se organizează în- 
tr-o Societate de lectură iar în 1869 
scot cea dintii revistă românească 
tipărită în Arad şi intitulată suges- 
tiv Speranţa. Activitatea revistei a 
fost elogiată de personalități de frun- 
te ale vieţii românești de atunci, ca 
mitropolitul Andrei Șaguna şi Geor- 
ge Bariț. Societatea tinerilor arădeni 
mai dispunea de un Cabinet de lec- 
tură cu 18 ziare româneşti (!), unul 
maghiar şi trei germane. „O plă- 
cere nespusă simțim — se spune în- 
tr-o dare de seamă a societăţii — 
cînd, în şedinţele noastre sociale, 
auzim citindu-se corespondenţele fra- 
ților îndepărtați cu care însă lao- 
laltă asprăm la aceleaşi tendinţe 
naţionale-bisericeşti“. De remarcat 
este faptul că, ceea ce aceşti tineri 
văd şi fac în anii de studii vor 
face, la rîndul lor, în satele în care 
vor fi trimişi să fie păstori şi lu- 
minători ai maselor populare. Din 
această îndrumare au isşit societățile 
de lectură, corurile <ătesti, cercurile 
de citit şi ale forme de culturali- 


» 


(Continuare din pag. a 7-a)“ 

zare a maselor care s-au răspîndit 
în satele din Banat şi Crişana. So- 
cietatea tinerilor arădeni nu făcea 
numai cultură profesională sau ge- 
nerală (deşi pe aceasta o făcea în- 
tr-un grad înalt) ci ținea să stringă 
rindurile unerilor români de pretu- 
tindeni — peste hotarele nedrepte 
care-i despărțeau, să răspîndească lu- 
mina culturii în mase şi să le pregă- 
tească pentru realizarea deplinei uni- 
tăți naţionale. Revistei Speranţa — 
opera „micilor toboşari ai culturii 
româneşti“ — cum i-a numit unul 
dintre dascălii lor de mai tirziu 
(Roman Ciorogariu), i-a urmat re- 
v.stele Lumina şi mai tirziu, Biserica 
şi Școala. Aceasta din urmă are, în- 
tre altele, meritul de a fi printre 
primele reviste tipărite cu ortografia 
Academiei Române, fapt deosebit de 
semnificativ. Deşi reviste bisericeşti, 
pe lingă preocupări profesionale, a- 
ceste reviste abordează teme de pe- 
dagogie, cultură generală, economie 
— chiar, şi, ceea ce e mai impor- 
tant, prin știrile din „ţară“ cu care 
ține la curent cititorii, privind cele 
mai importante evenimente şi miş- 
cări, ele au contribuit substanțial 
la întărirea unităţii spirituale a po- 
porului român, alături de celelalte 
ziare Tribuna şi Românul de mai 
tirziu, 
„Economia acestui articol nu ne 
îngăduie să stăruim mai pe larg şi 
asupra altor instituţii, așezăminte și 
mijloac ede susținere a luptei naţio- 
nale în părţile arădene. Trebuie să 
amintim totuşi măcar cu numele de 
Tipografia Diecezană, ctitorie a ma- 
relui episcop loan Meţianu, în care 
au apărut, alături de sumedenie de 
manuale şcolare, cunoscuta colecţie 
Semănătorul, gazdă bună a multor 
scriitori clasici ai românilor de pre- 
tutindeni; de Scoala civilă de fete 
adăpostită mai tirziu în mărețul pa- 
lar de lingă Episcopie — focar de 
educaţie românească a tinerelor fete 
românce; de Fondurile şi Fundaţiile 
fericiţilor mecenaţi ai românilor și 
de banca Victoria prin mijlocirea că- 
rora s-a putut constitui, la un po- 
por sărac şi lipsit de libertate na- 
țională şi socială, o pătură aleasă de 
intelectuali — tot atiţia promotori ai 
idealurilor de libertate şi unitate na- 
țională în poporul din rîndurile că- 
ruia s-au ridicat. O mențiune deo- 
sebită pentru promovarea culturii de 
mase merită Călindariul arădean ca- 
re, din 1830, după pilda celui de 
la Sibiu, a reprezentat un admira- 
bil mijloc de vehiculare în masele 
populare a ideilor înaintate, de in- 
formare asupra mişcării politice, so- 
ciale şi literare din Principatele Ro- 
mâne. 

În aceste instituţii şi aşezăminte 
se întîlneau românii din toate cla- 
sele sociale, clerici şi mireni, într-o 
înfrățire pilduitoare, preocupaţi de 
un singur gind, acela al propăşirii 
poporului lor. Aluatul plămădit în 
ele, şi prin ele, a dospit toată fră- 
mîntătura spiritualităţii româneşti de 
la marginea de apus a pămîntului 
românesc, pregătind sufletele pentru 
marea zi a realizării Statului națio- 
nal român unitar ce avea să cu- 
prindă între granitele sale aproape 
roată suflarea românească. Este ma- 
rea contribuţie a Aradului la lupta 
nâțională care avea să fie încunu- 
nată la Alba-lulia, în ziua de 1 De- 
cembrie 1918. 


Aradul românesc a participat din 
plin la pregătirea măreţei Adunări 
de la Alba Iulia. Sub îndrumarea 
Consiliului Naţional Român Central 
s-a întemeiat, în linişte şi ordine — 
o arministraţie românească reprezen- 
tată de Consiliile și Gărzile naţio- 
nale româneşti, în toate satele şi jui- 
dețele locuire de români. „Un spri- 
Jin deosebit a acordat acestor Cun- 
silii, Biserica Românească... pose- 
soare ale unor incontestabile influ- 
ienţe în rîndurile țărănimii, clerul 
avînd o poziţie militantă în cadrul 
luprei naţionale. De fapt autoritatea 
bisericească, Sfîntul Sinod mitropo- 
litan, compus pe atunci abia din 
doi ierarhi (Scaunul mitropolitan era 
vacant), a luat poziţie faţă de eve- 
nimentele ce se pregăteau prin cir- 
culara Nr. 147/1918 Pres. prin care 
preoțimea şi credincioşii erau îndru- 
maţi să dea ascultare „Marei Adu- 
nări Naţionale convocată, sau mai 
bine sau mai poporal zis Marelui 
Sfat al Națiunii Române de la care 
are să emaneze puterea și dreptul 
Înaltei noastre Stăpiniri Naţionale 
chemată să fie cea mai înaltă au- 
toritate a poporului român“, com- 
pusă din „toate păturile sociale ale 
poporului“. Ziarele româneşti, Ro- 
mânul și Biserica şi Școala au publi- 
cat această circulară însoţind-o cu 
aprecieri favorabile cu privire la 
rolul Bisericii în trecutul neamului 
şi cu îndemnuri ca acestea: „Preoţi 
şi învățători... pregătiți neamul 
pentru marele praznic care va aduce 
obşteasca înfrățire, obşteasca ferici- 
re şi obștescul viitor... fericirea de 
veacuri visată a naţiunii române“. 
Precum se ştie, aceste apeluri au 
găsit un puternic ecou în sufletele 
românilor care au participat Într-un 
număr impresionant și cu o ţinută 
plină de demnitate care a impresionat 
opinia publică din ţară şi de peste 
hotare. 

Clerul din Transilvania a adus o 
contribuţie însemnată la organizarea 
şi funcţionarea Consiliilor naţiona!e 
județene și locale. La Oradea, de 
pildă, sufletul acestor acţiuni orga- 
nizatorice îl reprezintă clericii Ro- 
man Ciorogariu, vicar episcopesc, sa- 
condar de Gh. Tulbure şi Aurelian 
Maşieru. i 


În felul acesta, cu sprijinul tutu- 
ror păturilor sociale, a fost instau- 
rată o administraţie locală româ- 
nească, pentru prima oară în înda- 
lungata şi zbuciumata istorie a aces- 
tui popor și a fost pregătită atmo- 
sfera pentru realizarea deplinei uni- 
tăți statale a acestui neam. Și la 
această memorabilă adunare, clerul 
şi credincioșii arădeni au fost bine 
reprezentaţi, de la episcop. consilieri, 
profesori şi protopopi pînă la preo- 
ţii şi învățătorii care conduceau de- 
legaţiile sătești spre Alba Iulia îm- 
plinirilor româneşti. Neuitată va ră- 
mine replica episcopului Ioan Igna- 
tie Papp al Aradului și totodată 
locţiitor de mitropolit, la întrebarea 
dacă va merge la Alba Iulia, el a 
răspuns: „unde merge poporul mer- 
gem şi noi ierarhii...“, exprimînd 
în acest chip hotărirea unanimă a 
slujitorilor Bisericii de a rămînea, 
aşa cum au fost întotdeauna, alături 
de popor. 

O publicaţie ortodoxă 
din străinătate despre 
Biserica Ortodoxă Română 


Periodicul Bisericii Ortodoxe Ceho- 
slovace, „Hlas Pravoslavi“ („Glasul 
Ortodoxiei“) face o prezentare amă- 
nunţită a principalelor momente din 
viața Bisericii noastre. Se ocupă de 
asemenea de organizarea sa, de arta 
bisericească, de publicaţiile şi cul- 
tura teologică în general ca şi de rela- 
țiile sale ecumeniste. 


Vizite 
la Centrul mitropolitan 
și Institutul Teologic 
din Sibiu 


În 19 octombrie 1978, Î.P.S. Mi- 
tropolit Nicolae al Ardealului a pri- 
mit la reședința mitropolitană, vizita 
d-lui Adolf Mărz, ministrul cultelor 
din Austria, care s-a aflat în ţara 
noastră, împreună cu soția. Oaspeţii 


au vizitat apoi catedrala mitropoli- 
tană şi capela Institutului Teologic. 

Simbătă, 28 octombrie 1978, a 
sosit la Sibiu d-l profesor Stylianos 
Papadopoulos de la Facultatea de 
Teologie din Atena, împreună cu 
soţia care face o vizită în ţara noas- 
ură la invitaţia P.F. Părinte Patriarh 
Iustin. Duminică, 29 octombrie 1978, 
oaspeţii au asistat la Sf. Liturghie 
din catedrală, iar după masă au vizi- 
tat biserica şi colecţia muzeală de 
icoane pe sticlă de la Sibiel. 

Luni, D-l prof. Papadopoulos a 
<usținur în fața profesorilor de la 
Institutul Teologic, a altor invitaţi 
şi a studenţilor, conferința: „Gindirea 
teologică a Sf. Vasile cel Mare.“ 

A doua zi, oaspeţii au fost con- 
duşi la Mănăstirea „Brâncoveanu“ de 
la Simbăta de Sus. 


Marţi, 7 noiembrie 1978, a fost pri- 
mit de către Î.P.S. Mitropolit Nicolae 
al Ardealului, d-l Lukas Vischer, Di- 
rectorul Comisiei „Credinţă şi Con- 
stituie“ a C.E.B., care este oaspe- 
tele Bisericii noastre. Miercuri, 8 no- 
iembrie a.c., a asistat la Sf. Litur- 
ghie din catedrală, după care a sus- 
ținut în aula Institutului Teologic 
Universitar din Sibiu conferința: „A 
mărturisi împreună credința Aposto- 
lilor“, urmată de discuţii. 


Sfinţiri de biserici 
— Duminică, 5 noiembrie a.c, 
P.S. Episcop Visarion al Aradului, 
Ienopolei şi Hălmaghiului a sfinţit 
biserica Sf. Nicolae din Orăştie, care 
a fost pictată recent în frescă. 


Vizitaţii canonice 


— În data de 1 octombrie 1978, P.S. 
Gherasim Hunedoreanul,  Episcop- 
vicar al Faiopei Aradului, Ienopo- 
lei și Hălmagiului a făcut o vizitație 
canonică în parohia Luncani—Vale, 
săvîrşind Sf. Liturghie. 


Casă de odihnă 


a clerului 


Prin grija conducerii eparhiale a 
Timişoarei şi Caransebeşului în. sta- 
țiunea balneară Buziaş a fost con- 
struită o casă de odihnă pentru per- 
sonalul bisericesc. Casa dispune de 
instalaţie proprie de încălzire cen- 
trală şi celelalte instalaţii tehnico- 
samitare. 


